Foto: 123rf

PROVEDENIM kriminalističkim istraživanjem nad 29-godišnjakom s koprivničkog područja, policijski službenici Policijske postaje Županja utvrdili su sumnju kako je početkom rujna 2015. godine počinio kazneno djelo prijevare na štetu 25-godišnjaka iz Županje, priopćila je policija.



Prema saznanjima iz kriminalističkog istraživanja, oštećeni je putem internet oglasnika stupio u kontakt s 29-godišnjakom te dogovorio kupovinu mobilnog uređaja u iznosu od nekoliko tisuća kuna. Nakon što je 25-godišnjak uplatio ugovoreni iznos, u poštanskoj pošiljci koju je preuzeo umjesto mobilnog uređaja nalazila se kutija šibica.